《读柴桑集》
宋代·余观复

游心太古初，得句万物表。
平生一樽酒，寂寞三迳小。
有琴不张弦，正以知音少。
伊予挹残芳，道心炯相照。
北窗清梦长，山间自啼鸟。
吾欲部先生，天阔白云杳。

作者简介：余观复，字中行，旴江（今江西南城）人。与吴汝一（伯成）有唱和。《南宋六十家小集》收有《北窗诗稿》。事见《北窗诗稿》小传。今录诗十一首。